Diari Oficial de la Generalitat Valenciana


Sumari del DOGV 7392, del 30-10-2014 (2014/9859)

RESOLUCIÓ de 27 d'octubre de 2014, de la Direcció General de Centres i Personal Docent, per la qual es resol la convocatòria d'ajudes econòmiques per a les corporacions locals i entitats sense ànim de lucre que mantenen conservatoris i centres privats autoritzats d'ensenyances musicals elementals o professionals de música durant l'exercici 2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7392

Data del DOGV
:   30-10-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/9859


Data del document
:   27-10-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 27 d'octubre de 2014, de la Direcció General de Centres i Personal Docent, per la qual es resol la convocatòria d'ajudes econòmiques per a les corporacions locals i entitats sense ànim de lucre que mantenen conservatoris i centres privats autoritzats d'ensenyances musicals elementals o professionals de música durant l'exercici 2014. [2014/9859]  
Per Orde 43/2014, de 3 de juny, de la Conselleria d'Educació, Cultura i Esport, es convoquen ajudes econòmiques per a les corporacions locals i entitats sense ànim de lucre que mantenen conservatoris o centres privats autoritzats d'ensenyances elementals o professionals de música durant l'exercici 2014 (DOCV 7289, 05.06.2014).  
Examinades les sol·licituds d'ajudes presentades per les corporacions locals i entitats sense ànim de lucre i la documentació que s'indica com a preceptiva en la base quarta de l'annex I de l'esmentada orde, després de la tramitació dels expedients per les direccions territorials d'educació, amb els informes de la Inspecció educativa.  
Vista la proposta de concessió de les ajudes elevada per la comissió avaluadora creada a este efecte, en compliment del que es preceptua en la base sexta de l'orde de convocatòria.  
De conformitat amb la disposició addicional i la base octava de l'esmentada Orde 43/2013, de 3 de juny, per delegació de la consellera d'Educació, Cultura i Esport, resolc:  
  
Primer  
Aprovar la concessió de subvencions als conservatoris i centres privats autoritzats d'ensenyances elementals de música, dependents de corporacions locals i d'entitats sense ànim de lucre, amb els imports indicats en l'annex I.  
Aprovar la concessió de subvencions als conservatoris i centres privats autoritzats d'ensenyances professionals de música, dependents de corporacions locals i d'entitats sense ànim de lucre, amb els imports indicats en l'annex II.  
  
Segon  
Denegar les sol·licituds de subvenció de les corporacions locals i entitats sense ànim de lucre assenyalades en l'annex III, pels motius que s'indiquen.  
  
Tercer  
Els beneficiaris que consten en els annexos I i II hauran de justificar l'ajuda presentant la documentació establida en la base onze de l'Orde 43/2014, de 3 de juny, davant de la Direcció General de Centres i Personal Docent, d'acord amb el que disposa el manual d'ajuda i utilitzant els models normalitzats que estaran disponibles en la pàgina web ?www.cece.gva.es/subvencions.htm?.  
El termini per a la presentació de la documentació justificativa serà de 10 dies hàbils des de l'endemà de la publicació d'esta resolució en el Diari Oficial de la Comunitat Valenciana.  
En cas que no es presente la justificació en el termini indicat, el beneficiari perdrà el dret a la subvenció en compliment del que disposa l'apartat 4 de la base onze de l'Orde 43/2014, de 3 de juny, de la Conselleria d'Educació, Cultura i Esport.  
  
Quart  
El pagament de les subvencions als conservatoris i centres privats autoritzats d'ensenyances elementals o professionals de música es realitzarà d'acord amb el que establix la base 10 de l'Orde 43/2014, de 3 de juny, a càrrec de la dotació pressupostària de la línia de subvenció T2463000 en el capítol IV de la secció, servici, centre gestor i programa 56.82.73.020.94 d'Ensenyança Secundària i de Règim Especial del Pressupost de la Generalitat per a l'exercici 2014, per un import global màxim de 3.400.000 euros.  
  
Contra esta resolució, que posa fi a la via administrativa, les persones interessades podran interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació. Tot això, de conformitat amb el que establixen els articles 10, 14, i 46 de la Llei Reguladora de la Jurisdicció Contenciosa Administrativa.  
Així mateix, podran interposar el recurs potestatiu de reposició davant de la consellera d'Educació, Cultura i Esport en el termini d'un mes comptat des de l'endemà de la publicació, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 27 d'octubre de 2014.- El director general de Centres i Personal Docent: Santiago Martí Alepuz.